Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: 1. Az Alkotmánybíróság a 27/1998. (VI. 16.) AB határozatában az országgyûlési képviselõk mandátumának jellegével kapcsolatban kifejtette:
Paragraph Index: 726

1. Az Alkotmánybíróság a 27/1998. (VI. 16.) AB határozatában az országgyûlési képviselõk mandátumának jellegével kapcsolatban kifejtette: „A szabad mandátum a képviselõi jogállás alapja. A szabad mandátum azt jelenti, hogy a megválasztás után a képviselõ jogilag függetlenné válik választóitól; állásfoglalásait meggyõzõdése és lelkiismerete alapján alakítja ki, s így is szavaz; képviselõi tevékenysége és szavazata miatt nem hívható vissza. (…) A szabad mandátum e jellemzõi abban is kifejezõdnek, hogy a képviselõk jogállása egyenlõ, azaz — mint a választási törvény mondja — jogaik és kötelességeik azonosak. A képviselõi feladat ellátásához szükséges jogok és szervezeti feltételek tekintetében nem lehet a képviselõk között aszerint különbséget tenni, hogy milyen módon nyerték el mandátumukat — vagyis, hogy pártlistáról vagy egyéni választással kerültek-e a parlamentbe —, és ennek megfelelõen mandátumuk mögött több vagy kevesebb szavazat áll; nem lehet különböztetni aszerint sem, hogy a képviselõt párt indította, vagy támogatta-e, avagy pártoktól független jelöltként indult; s aszerint sem, hogy megválasztott képviselõként csatlakozott-e valamely párt képviselõcsoportjához, vagy sem.” (ABH 1998, 197, 200—201.) Az Ötv. 19. § (1) bekezdése alapján a települési képviselõk mandátuma ugyanúgy szabad mandátum, mint az országgyûlési képviselõké. Egyrészt mivel a települési képviselõ „a település egészéért vállalt felelõsséggel képviseli a választóinak az érdekeit”, ezért az egyéni választókerületben megválasztott képviselõk is elszakadnak az õket megválasztó szûkebb közösségtõl. Másrészt az Ötv. 19. §

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes